Carmen Linares, una de les millors veus del flamenc, al Castell d'Alaquàs
23/04/2003 10:26:00

# Carmen Linares, una de les millors veus del flamenc, al Castell d'Alaquàs

*   23/04/2003 10:26:00
*   [Imprimir](#)
*   Compartir
*    https://www.alaquas.org/documento.asp?id\_do=8542

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8542%2F0&title=Ajuntament%20d%27Alaqu%C3%A0s.%20Premsa.Carmen%20Linares%2C%20una%20de%20les%20millors%20veus%20del%20flamenc%2C%20al%20Castell%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8542/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8542/8542_Form_4.jpg)](https://www.alaquas.org/ficheros/documentos/2003/2/8542/8542_Form_10.jpg "<a href='https://www.alaquas.org/ficheros/documentos/2003/2/8542/8542_Form_10.jpg' target=_blank><i class='fa fa-external-link' aria-hidden='true'></i>.Carmen Linares, una de les millors veus del flamenc, al Castell d'Alaquàs</a>")

Aquesta coneguda artista oferirà el seu recital la nit del dissabte 3 de maig a les 22 hores

El claustre gòtic del Castell d'Alaquàs acollirà la nit del dissabte 3 de maig el recital de Carmen Linares, una de les més cèlebres i internacionalment reconegudes _cantaores_ de flamenc del panorama musical contemporani. El concert, que començarà a les 22 hores, inclourà un ampli repertori de peces del cant que aquesta virtuosa és capaç de traure, amb la mestria de la seua veu, matisos i sonoritats sorprenents.

Carmen Linares posseïx una veu i un estil molt personals que l'han permés aprofundir en les àmplies possibilitats de l'art flamenc, que ha buscat i trobat noves formes d'expressió. Això li permet combinar el més pur cante jondo amb peces pròpies de música de cambra i orquestres simfòniques. De fet ha sigut una de les poques artistes del flamenc que ha actuat en el Lincoln Center convidada per l'Orquestra Filharmònica de Nova York.

Altres ciutats que han disfrutat del privilegi de la seua veu van ser Buenos Aires i Sydney, en les què va interpretar "El amor brujo" i "La vida breve". Un altre dels recitals on Carmen Linares va brillar a gran altura va ser al concert homenatge a Plácido Domingo a Washington. El públic i la crítica han reconegut el valor de les seues interpretacions i l'han atorgat nombrosos premis internacionals. D'entre altres guardons compta amb el de l'Acadèmia Francesa del Disc, Compàs del Cant, Medalla de Plata de la Junta d'Andalusia i Premi Nacional de Música 2001, en la modalitat d'interpretació, per la seua dedicació i aportacions a un flamenc d'alt contingut i qualitat.